El CD Xàbia es mesura al Silla CF, equip on milita el xabiero Javi Hernández\n07 d'agost de 2019 - 12: 18\nLa plantilla que dirigeix Juan Carlos Signes es desplaça aquest dimecres fins a la localitat valenciana de Silla on jugarà el seu tercer partit amistós de pretemporada. El xoc es disputarà al camp 'Vicent Morera' a les 20 hores.\nUn dels al·licients que té aquesta trobada és veure en acció a Javi Hernández, el xabiero que després de defensar els colors del CD Xàbia va marxar fa quatre temporades a les files del CD Dénia per signar en el Silla CF en la temporada 2019-20. És per això que Javi va coincidir amb bons amics de la seva etapa tant a Xàbia com a Dénia.\nPer als lleons, mesurar-se a un rival de superior categoria és bo, ja que això els dóna un plus de competitivitat. El conjunt valencià és un dels que millor s'ha reforçat aquesta pretemporada i és que té el clar objectiu de romandre una temporada més a Tercera Divisió.\nEl tècnic xabiero, Juan Carlos Signes, ha de seguir avaluant a cadascun dels seus jugadors, ja que el fet de tenir dos jugadors per desmarcación fa que la feina sigui més intens. Cada jugador busca convèncer el tècnic i fer-se amb un lloc en l'onze inicial. Signes ha tingut l'oportunitat de calibrar l'estat dels seus nois en el xoc que el va enfrontar a la Nucia CF, equip de la segona Divisió 'B', que es va emportar de la seva visita a Xàbia la victòria per 0 a 2.\nEls valencians arriben a aquest enfrontament molt més rodats que els xabieros fins al moment el Silla ha empatat a 0 davant a l'At. Llevant 'B', ha guanyat a l'Discòbol-La Torre per 4 a 0 i ha perdut davant l'Alcoià per 1 a 2.


Aglomeracions al metro per anar a veure el Barça per culpa de la vaga - Diari de Girona\nAglomeracions al metro per anar a veure el Barça per culpa de la vaga\nQueixes dels usuaris per les llargues esperes que van haver\nde patir per la jornada de protesta dels treballadors de TMB\nbarcelona | acn 03.04.2016 | 00:00\nLa vaga del Metro de Barcelona va provocar, ahir a la tarda, aglomeracions a les andanes i als combois que anaven cap al Camp Nou, tot i el compliment dels serveis mínims, que eren del 50%, entre dos quarts de set de la tarda i les onze de la nit. Segons fonts de TMB, des de les 18.45 els trens que anaven cap al Camp Nou circulaven plens, fins al punt que alguns passatgers van haver d'esperar al següent comboi abans de poder pujar al metro. Tot i això, van assegurar que no s'ha produït "cap anomalia, més enllà d'haver d'esperar més de l'habitual". Entre les cinc del matí i les vuit del vespre l'afluència d'usuaris va baixar un 27% en relació a un dissabte normal. Paral·lelament, una cinquantena de treballadors del metro, segons la Guàrdia Urbana, es van concentrar als Jardinets de Gràcia per donar suport a la vaga del suburbà i per reclamar a la direcció de TMB que desbloquegi les negociacions del conveni col·lectiu. Els empleats exigeixen increments salarials i millorar les condicions laborals dels treballadors que tenen contractes temporals.\nTransports Metropolitans de Barcelona va destacar que la majoria d'usuaris que anaven al partit de futbol Barça-Madrid van fer cas de l'Ajuntament de Barcelona i van anticipar el seu desplaçament o van escollir altres mitjans de transport alternatius al metro.Al matí, la xarxa de metro va registrar "aproximadament un 40% menys" de passatgers que en un dissabte normal del mes de març passat, segons va informar TMB. L'afluència més baixa es va notar "ja des de primera hora", cosa que indica que "una part dels usuaris han ajornat els desplaçaments o bé els han pogut fer per altres mitjans". Pel que fa al servei, es va prestar d'acord amb els serveis mínims establerts pel departament de Treball, que fixaven un 20% de l'oferta per a la franja matinal. Entre els usuaris que van optar per utilitzar aquest transport durant el matí, molts d'ells van afrontar la situació amb comprensió vers la reivindicació dels treballadors. D'altres, però, van lamentar que la freqüència de pas hagi estat superior a la d'un dissabte habitual. La circulació menys freqüent de trens va comportar llargues esperes.


Troba la teva casa rural amb Wifi gratuïta\nJa pots cercar cases rurals amb Wifi gratuïta a Toprural. Hem habilitat aquesta característica per a que et resulti més fàcil trobar el que vols.\nL’opció de cerca la trobaràs a la pestanya “Característiques”. Només has d’activar la casella i donar-li a “buscar”. En el resultat de la cerca t’apareixeran aquelles cases que tinguin activat aquest servei.\nInternet és molt present en les nostres vides i, per això, molts allotjaments han decidit incorporar als seus serveis una connexió Wifi, per a que et connectis des de qualsevol lloc, i sempre de forma gratuïta.\nA Catalunya ja són 40 allotjaments els que s’han sumat a la iniciativa i ofereixen aquesta posibilitat als seus visitants.\nSi ets propietari i tens Wifi, activa la casella al Racó del propietari per a que la teva casa rural surti a la recerca.\nThis entry was posted in Novetats Toprural and tagged Cases rurals, Catalunya, Novetats, Wifi on February 8, 2011 by Marta Burgués.


Faves a la pagesa | Recepta de cuina de Quim Lleonart - RECEPTES.CAT\n800 grams de faves petites congelades\nSis talls de cansalada viada (sense la cotna)\nUna botifarra culana negra\nUn brot petit de menta\nEn una cassola fonda posem: aigua, un pessic de sal, una fulla de llorer, mitja ceba pelada, una branca d'api, i un brot de julivert, i fem que arrenqui el bull, i tot seguit hi afegim les faves, i les deixem coure a foc mitjà, fins que estiguin cuites al nostre gust.\nA continuació, en una cassola de terrissa amb un raig d'oli d'oliva, fregim: la cansalada viada tallada a trossos menuts, juntament amb les cebes tendres picades, els alls tendres picats, una fulla de llorer, i un brot de menta fresca.\nQuan tot plegat és ben sofregit, hi afegim un cullerot de sofregit de tomàquet i mig got de moscatell, i deixem que redueixi.\nA continuació, hi afegim dos cullerots del brou de coure les faves (colat), i deixem que cogui uns dotze minuts, corregim de sal, tot seguit hi afegim les faves i la botifarra tallada en rodanxes, ho remenem amb les nanses de la cassola, i deixem que s'acabi de coure tot plegat uns dotze minuts, apaguem el foc i deixem que reposi cinc minuts, abans de servir-ho a taula amb la mateixa cassola amb uns estalvis a sota.\nEtiquetes: La cuina de les faves Afegir etiqueta\nEnllaça aquesta recepta: Receptes.cat/recepta13093


La premsa es fa ressò de la solidaritat del Vic\nDiversos mitjans de comunicació comarcals i internacionals s'han fet ressò de la col·laboració de l'UE Vic amb un equip de la segona divisió de Sao Tomé. El club els va cedir unes equipacions per evitar que descendissin de categoria, i aquest honrable fet no ha passat desapercebut per molts mitjans.\nJORDI DE PLANELL, Vic.\nL'UE Vic és, molt més enllà d'un club de futbol, una entitat solidària i compromesa amb els valors positius de l'esport. En concordància amb això, la directiva vigatana no va dubtar ni un sol moment aquest estiu en ajudar a un equip de futbol de Sao Tomé que per manca de recursos no tenia equipacions per jugar a la 2a divisió d'aquest país, el més petit del continent africà.\nXavier Muñoz, de l'Assossiació d'Amics de Sao Tomé, es va posar en contacte amb el vigatà Guillem Soldevila per intentar fer front a la precària situació, i Soldevila amb el suport de tota l'UE Vic no va dubtar a respondre afirmativament a la demanda.\nAixí doncs, i en mig d'una gran festa al petit poble d'Uba dubo on juga l'equip, es va fer l'entrega de les equipacions, fet que ha permès a aquest equip seguir competint i disfrutant de l'esport.\nL'acció solidària del club no va passar desapercebuda per la majoria de mitjans comarcals. "El Nou 9" va publicar la notícia a la seva edició en paper i també al seu web, tal i com havia fet un dia abans el portal web d'informació "Nació Digital". Més enllà de la comarca, però, altres mitjans com "El 9 esportiu" es van fer ressò d'aquest fet i a nivell internacional, dos diaris de Sao Tomé també van publicar l'esdeveniment.\nUna important difusió d'una notícia de la qual el Vic en va ser un clar i destacat protagonista.\n(Si voleu veure algunes de les notícies publicades en diversos mitjans, premeu aquí: http://saotomeprincipe.eu/caue_projetos/caue_activitats/caue_ubabudocamisolas.htm)


Junts per Catalunya, ERC i la CUP ja negocien el redactat compartit dels seus programes electorals\nALEIX MOLDES / MIREIA ESTEVE Barcelona 21/11/2017 00:00\n651x366 El referèndum quedarà exclòs dels punts en comú per al 21-D El referèndum quedarà exclòs dels punts en comú per al 21-D\n“O referèndum o referèndum”. La frase, pronunciada per Carles Puigdemont durant el debat de la qüestió de confiança ara fa poc més d’un any, va resumir el que seria el 2017. L’1 d’octubre va arribar el primer dels referèndums, l’unilateral, el que va precedir la declaració d’independència. I el 21 de desembre els partits independentistes ja han consensuat que arriba el segon, el que hauria d’haver sigut fruit del pacte amb l’Estat. Per això, segons ha pogut saber l’ARA, el referèndum no serà una de les qüestions compartides en els programes electorals dels partits independentistes. Tampoc la DUI, una pantalla que diverses fonts consultades consideren passada, malgrat que la República Catalana no s’hagi desplegat.\nAra bé, això no vol dir que renunciïn al referèndum acordat. Fonts dels partits consultades per l’ARA destaquen la importància del 21-D per evidenciar la “legitimitat” de l’independentisme a les urnes. “Com més reforçats en sortim, més opcions tindrem per fer els següents passos”, apunta una de les fonts. I el referèndum, que assumeixen que necessitaria una mediació internacional, és un d’aquests possibles passos. Els partits no volen, però, circumscriure els seus programes a una aposta que s’ha demostrat que no depèn només del que es faci a Catalunya.\nERC, Junts per Catalunya i la CUP no agafaran el guant que els va llançar recentment la portaveu dels comuns, Elisenda Alamany, quan els va instar a incloure el referèndum acordat amb l’Estat com un dels punts per compartir en els programes electorals. “El referèndum pactat és una cosa irrenunciable, no perquè ho digui Catalunya en Comú-Podem sinó perquè hi ha una majoria social a Catalunya que l’avala i que, fins i tot, es troba en l’electorat del PSC, de Cs i del PP”, va indicar Alamany en una entrevista a Europa Press. Fonts consultades per l’ARA apunten que ni tan sols hi hagut negociacions amb els comuns en aquest sentit. Més fàcil sembla que arribin a un acord per consensuar un punt contra el 155 i un altre a favor de la llibertat dels presos polítics. D’aquí tretze dies comença la campanya electoral i els partits encara estan perfilant els programes que presentaran a unes eleccions imprevistes.\nNo ha parlat amb els comuns, però l’independentisme sí que està negociant el full de ruta post 21-D. Ahir, el portaveu d’ERC, Sergi Sabrià, va explicar que han començat a discutir les propostes de redactat conjunt per defensar “programes nítidament independentistes”. No va donar detalls més enllà d’insistir que la prioritat serà “restablir el govern legítim”, una frase que per a ERC no significa necessàriament investir president Carles Puigdemont. “Més aviat parlaria d’un govern legítim i d’un govern executiu”, explicava la secretària general dels republicans diumenge a La Vanguardia. Segons ella, seria el mateix govern però amb dues parts, “una de més política i una altra de funcional”. ERC planteja recuperar durant la pròxima legislatura els instruments que el govern espanyol ha acabat anul·lant via Tribunal Constitucional, com la llei d’emergència habitacional o la llei d’igualtat entre homes i dones. A més, també pretén desenvolupar qüestions socials, com la renda garantida de ciutadania, que va començar a caminar el passat 15 de setembre. “Fer república”, segons ells, significa governar “sense demanar permís”, malgrat que, probablement, es tornin a trobar l’oposició frontal de l’Estat en qüestions competencials.\nPel que fa al PDECat, la creació de Junts per Catalunya ha fet que l’elaboració del programa hagi quedat en un segon terme. L’equip de campanya de Carles Puigdemont -amb poc pes del partit, liderat per Elsa Artadi i format bàsicament per gent propera al president- subratlla que té com a principal objectiu que Puigdemont sigui el més votat. “Qualsevol altra cosa donaria un missatge confús a la comunitat internacional”, apunten. Coincideixen, però, a remarcar que el 21-D és de facto un referèndum i que per tant no té sentit incloure’l en el programa. “L’important és aconseguir més del 50% dels vots”, apunten. I a partir d’aquí? Més força per negociar i desenvolupar la República.\nDavant la poca claredat de la resta de formacions, la CUP els va demanar ahir que expliquin “com es farà efectiva la República”. Els cupaires ja van ser crítics amb el Govern quan va decidir no impulsar, encara que fos simbòlicament, els decrets de desplegament de la llei de transitorietat jurídica. I ara preparen un programa que doni continuïtat a la declaració d’independència del 27 d’octubre. “Exercirem el nostre programa al Parlament i votarem el que calgui votar si no ho veiem prou clar”, va explicar ahir la cap de llista per Lleida, Mireia Boya, a Catalunya Ràdio.\nSense acord entre els unionistes\nPel que fa al bloc del 155, Xavier García Albiol va criticar ahir que ni el PSC ni Ciutadans haguessin contestat la carta que va enviar a Miquel Iceta i Inés Arrimadas la setmana passada en què els proposava assumir tres compromisos compartits de cara al 21-D: no al referèndum, cap pacte amb forces independentistes i assumir un possible acord de govern entre les tres formacions. Els socialistes ja van rebutjar la setmana passada la política de “fronts” i només Ciutadans va avalar aquests plantejaments. Tanmateix, fonts del partit taronja asseguren que “no necessiten firmar cap paper” per demostrar que són contraris a qualsevol referèndum d’independència i a un pacte amb partits sobiranistes. Per tant, descarten d’entrada qualsevol proposta comuna en el seu programa. Els populars, de moment, no han demanat cap trobada amb el partit taronja per abordar la possibilitat de redactar punts en comú.\nDe totes maneres, Albiol va posar en dubte el compromís tant del partit que lidera Inés Arrimadas com dels socialistes. El líder popular va posar d’exemple el suport que Ciutadans va donar a la manifestació a favor de millorar el sistema de finançament valencià d’aquest dissabte i el va titllar “d’actitud irresponsable, perquè s’agafen a la pancarta de Compromís per desgastar el govern espanyol”. Però els retrets són creuats entre les dues formacions, ja que el portaveu adjunt al Parlament de Cs, Fernando de Páramo, va retreure als populars que haguessin pactat amb l’antiga CDC. Els socialistes, de moment, es mantenen al marge d’aquest debat, malgrat que ahir Albiol va acusar Iceta d’estar disposat a pactar amb qualsevol partit, també independentistes. La campanya electoral ha començat, malgrat que no ho faci formalment fins al 5 de desembre.


CABRABLOG: d’octubre 2009\nPer si teniu pensat viatjar a fer el turista per Nova York, aquí teniu quatre consells útils per exprimir al màxim la ciutat i alguns que desmunten els tòpics sobre la mateixa:\n1. Si Barcelona és la ciutat de les motos, Nova York ho és dels taxis. Vuit de cada deu vehicles ho són! Us recomano arribar-hi al vespre-nit, agafar-ne un i poder gaudir de la vista a l'entrar a Manhattan.\n2. No és del tot cert que és la ciutat que mai dorm. Si hi aneu a fer turisme, lleveu-vos d'hora. Amb d'hora vull dir sortir al carrer entre set i vuit del matí. Pels dormilegues: amb una mica de sort, el jet-lag us deixarà llevar-vos a aquesta hora els quatre primers dies! Val la pena: hi ha poca gent pels carrers, no hi ha massa trànsit i us estalviareu les cues allà on aneu!\n3. Si sou dels que us agrada esmorçar dolç, no deixeu de tastar els pancakes amb caramel (que sempre veiem a les pel·lícules), les magdalenes ni els donuts!\n4. Visitar el Museu d'Història Natural: obren a les 10 del matí. Podeu arribar deu minuts abans i entrar a les 10 en punt, sense fer cua, si aneu per l'entrada del planetari. No us perdeu les visites guiades dels voluntaris que, a més, són gratuïtes. Ah! I encara que a les finestretes hi hagi unes tarifes marcades, l'entrada pot ser la voluntat.\n5. Visitar el MOMA: el divendres, a partir de les 16 hores, és gratuït. Per tant, hi ha com unes 1600 persones fent cua al carrer. Si no voleu fer la kilomètrica cua, eviteu aquest dia de visita. També us estalviareu l'aglomeració de públic dins l'edifici.\n6. Visitar el Metropolitan Museum of Art. No us el perdeu, és, sens dubte, el millor museu de tota la ciutat. I visiteu el Temple Egipci -complet- que ocupa una de les grans i majestuoses sales.\nPublicat per Eva Jove a 21:21 6 comentaris:\nPublicat per Eva Jove a 12:30 2 comentaris:\nPublicat per Eva Jove a 12:02 Cap comentari:\nAnem a tocar la sagrada vaca intocable: el gerent de l'empresa privada.\nSol ser home, de mitjana edat, mesquí, faldiller i sense escrúpuls. Casat però embolicant-se amb les seves treballadores per aconseguir un doble efecte: per una banda, la desitjada caneta a l'aire i, per altra, el que més li interessa: extreure informació de manera poc ètica, immoral i deslleial a la jove sense estudis que s'ha enamorat d'ell. Ell li promet que deixarà la serva dona i abandonarà família i fills per ella, li montarà un pis i li comprarà un cotxe. Tot té un preu, pensa. Ella, mentre, es posa les seves joïes, parla, ascendeix i se li obre de cames. El gerent, ho vol controlar tot; d'aquesta manera, no deixa que els seus caps de departament dirigeixin, els manega com a simples titelles.\nSopars, cotxes, roba, amants i viatges d'empresa, tot és possible mentre diguem a la plantilla que és del tot necessari que sigui solidària i per salvar llocs de treball estiguin uns mesos sense cobrar i a partir d'ara el seu salari sigui encara més baix.\nDe reunió en reunió, viu vint hores al dia dins l'empresa, set dies a la setmana, no dina, no fa mai vacances, no es posa mai malalt i quan es mor el seu propi pare, li demana a una de les seves secretàries que hi enviï unes flors. No us enganyeu, no és que sigui treballador, tan sols és que va empastillat i vol quedar bé amb l'amo de la multinacional, que està a més de tres mil kilòmetres de distància (pura imatge).\nNo suporta les crítiques, ni tan sols les constructives. Es pensa que ell -la seva pròpia persona- és el millor, que no cal canviar ni pensar, ni millorar. És com el rei sol. Sovint se'l veu donant voltes per la fàbrica, com un llop ferit, intentant evitar que en els passadissos es conspiri contra la seva aferrissada i dictorial política del terror i de l'amenaça constant.\nMalauradament, encara no es troba en la llista d'espècies en extinció.\nPublicat per Eva Jove a 11:57 Cap comentari:


Actuacions - ADF Pla de Bages\nL’ADF Pla de Bages » Actuacions\nNeteja de boscos i camins.\nRecuperació punts d’aigua\nActuacions de suport i extinció\nEl 2018 es converteix en l’any amb menys incendis forestal dels darrers 32 anys. A la comarca del Bages es van compatibilitzar un total de 2 incendis i 0,02 hectàrees cremades. Per tant, no varem tenir que fer cap sortida.\nAl Bages 23 incendis, 323,22 Ha (forestal), 236,95 Ha (no forestal), total 560,18 Ha\n22/06 – Sant Fruitós de Bages – Granja del Moles (94,92 ha) Causa: cigarreta\n05/07 – Avinyó – L’ Abadal (76,67 ha) Causa: burilla\n05/08 – Artés (378 ha)\n21/08 – Navarcles\n22/08 – Navarcles – Zona Berengueras (12,22 ha) Causa: intencionat.\n12/06 – Manresa – Santa Catarina. Desplaçat un vehicle Pick-up amb un voluntari.\n20/06 – Sant Joan de Vilatorrada – Vilaclara. Desplaçat un vehicle Pick-up, 6 voluntaris i 4 botes d’aigua. També hi actuen l’ADF d’Artés/Calders/Monistrol de Calders, Bages Oriental, Monistrol de Montserrat, Defensors del Bosc i Tres Branques.\n22/06 – Sant Mateu de Bages ( (133,10 Ha). Desplaçats 4 voluntaris. També hi actuen l’ADF Defensors del Bosc, Natura Viva, Amics del Bosc, Artés-Calders-Monistrol de Calders, Quercus, Bages Oriental, Castellfollit del Boix, Tres Branques i Penedès-Garraf.\n30/06 – Aguilar de Segarra – Can Prat (0,5 Ha). Desplaçat un vehicle Pick-up amb 5 voluntaris. També hi actuen l’ADF Defensors del Bosc, natura Viva, Baix Berguedà i Amics del Bosc. També es mobilitzen però sense actuar l’ADF de Monistrol de Montserrat, Quercus i Protectors del Bosc.\n30/06 – Calders – L’Estrada (0,1 Ha). Desplaçat dos vehicles Pick-up amb 10 voluntaris. També hi actuen l’ADF d’Artés/Calders/Monistrol de Calders, Defensors del Bosc i bages Oriental.\n01/07 – Sant Vicenç de Castellet – Pol. Ind. Les Vives. Desplaçat un vehicle Pick-up amb 5 voluntaris. També hi actuen les ADF de Monistrol de Montserrat, Protectors del Bosc, Sant Salvador de Guardiola i Bages Oriental.\n02/07 – Sant Fruitós de Bages – Les Oliveres. Desplaçat un vehicle Pick-up amb 5 voluntaris.\n15/07 – Rajadell – Can Servitge (0,1 Ha). Desplaçat un vehicle Pick-up amb 5 voluntaris i una cisterna d’aigua.


ARA MÉS QUE MAI FES LA TEVA DONACIÓ!\nDes de l’inici de la pandèmia, la Fundació el Maresme no s’ha aturat en tant que entitat de serveis essencials: ha continuat acompanyant i donant resposta a les necessitats físiques i emocionals de persones amb discapacitat intel·lectual del Maresme i les seves famílies en un context tant complicat com la Covid 19.\nAquesta situació, però, ha provocat que des de l’inici de l’estat d’alarma l’Entitat s’hagi vist obligada a destinar recursos extres per aconseguir tot el material necessari per protegir a totes les persones treballadores i ateses amb les màximes garanties de seguretat i protecció. Alhora, l’Entitat ha vist reduïts els seus ingressos degut a la pèrdua de clients del CEO del Maresme com a conseqüència de l’escenari econòmic global.\nPer això, davant aquesta nova realitat, ARA MÉS QUE MAI sigues Amic de la Fundació el Maresme! Necessitem la teva donació per afrontar l’impacte econòmic del coronavirus: compra de material de protecció i higiene, adequació dels diferents espais i instal·lacions, recursos per garantir la comunicació i l’atenció tant a nivell presencial com a distància, etc.\nSabies que des de l’1 de gener de 2020 et pots desgravar a la declaració de la renda fins el 80% de les teves donacions? Això vol dir que si, per exemple, si fas un donatiu de 200 €, Hisenda et pot retornar fins a 160 €.\nPer a qualsevol dubte o aportació pot contactar amb nosaltres amb l’adreça de correu: vullcolaborar@fundaciomaresme.cat.\nUna altra manera de col·laborar amb les finalitats, activitats i serveis de la Fundació és escrivint un testament fent-nos beneficiaris d’un llegat.\nPosi’s en contacte amb nosaltres a vullcolaborar@fundaciomaresme.cat.


utupia Latest Comments per a WordPress | utupia\nTots som iguals davant la llei? »\nEl fet és que des de fa temps que volia que es mostressin a la portada del blog el últims comentaris que s’hagin fet; vaig estar buscant i vaig veure que el plugin per a Wordpress més popular per a fer això, el Brian’s Latest Comments, sobrecarrega i alenteix el servidor web, i això no interessa.\nBuscant una mica més en vaig trobar un altre que semblava més veloç i interessant, el Real Fast Latest Comments, molt simple i lleuger , però no m’acabava d’agradar com mostrava els comentaris. El que vaig fer és seguir la simplicitat d’aquest plugin i en vaig fer un de nou inspirat en el seu codi.\nMentre retocava el codi vaig veure que hi havia un parell d’errors: la construcció de les URL que enllaçaven els comentaris era errònea, i no preveia el cas de que els comentaristes fossin anònims.\nVaig arreglar aquests petits errors i a banda d’això vaig adaptar-lo al meu gust: mostra el contingut retallat dels últims comentaris i el nom de l’autor surt enllaçant el comentari. També vaig afegir dos paràmetres més a la crida del plugin, per permetre personalitzar-lo una mica.\nLa instal·lació és simple:\nDescarregar el fitxer utuLatCom.zip.\nCopiar l’arxiu “utupiaLatCom.php” a la carpeta de plugins del servidor on hi ha instal·lat el Wordpress: “…/wp-content/plugins/”\nActivar el plugin a la pàgina d’administració de plugins.\nI finalment, cridar la funció “Show_Utupia_Latest_Comments()” on vulguis que apareguin els comentaris.\nI adaptar-lo també…\nLa funció es pot cridar sense indicar cap paràmetre, però per a configurar-lo fàcilment al gust de cadascú es poden fer servir els següents:\ncomment_limit: limita el número de comentaris a mostrar, per defecte és 5.\ncomment_length: indica el número de caràcters a mostrar de cada comentari, per defecte és 96\nhide_pingstrackbacks: determina si es s’oculten els pingbacks i trackbacks, per defecte és sí (true), per tant no es mostren\nhide_authors: indica si s’oculten el comentaris de l’autor del blog, per defecte és sí (true), per tant no es mostren\nÉs el primer plugin per a Wordpress que faig i és força senzill, però potser a algú li pot resultar útil, així que el deixo a disposició de qualsevol que vulgui descarregar-lo. Si el proveu, us agrairia que em comentéssiu si us ha funcionat correctament, i també si trobeu algun error.\nPer veure’l en funcionament només cal anar a la part esquerra de la portada d’utupia i mirar el llistat de comentaris que apareixen.\nAquest article va ser escrit el Thursday, 19 de October, 2006 a les 23:46h\ti està guardat a la categoria Producció pròpia, Mirar-me el melic, Programació.\n6 comentaris a “utupia Latest Comments per a WordPress”\nFriday, 20 de October, 2006 a les 19:20h\nMolt currat. M’ho apunto fer fer-ho al meu quan tingui temps.\nSaturday, 21 de October, 2006 a les 13:38h\nEstà molt be, però ¿com ho fem si no tenim accés al servidor?\nMonday, 23 de October, 2006 a les 18:37h\nGràcies isaac, és un cosa senzilleta pero feta a mida. La teva BD te l’has de conèixer bé o sigui que segur que no et costarà gens ni mica.\nEl problema dels sistemes com blogger, Mireia, és això, que no hi pots fer el que vols, com ja vam comentar un cop.\nHe buscat una mica i no he trobat cap sistema per a fer quelcom semblant amb un compte de blogger. Això no vol dir que no es pugui, potser no he buscat prou bé, i segurament d’alguna forma es pot fer encara que sigui una mica complicat (com per exemple a partir dels feeds de comentaris o alguna cosa així).\nEs més, per força hi d’haver alguna solució perquè acabo de trobar un compte de blogger que té alguna cosa semblant, és aquest: PlayUltimate.\nDona-li un cop d’ull, i si vols i domines una mica l’Anglès, li pots enviar un correu a l’autor del blog preguntant-li com ho ha fet, si el que et diu et sona a Suahili, intentaré fer-te de traductor\nWednesday, 25 de October, 2006 a les 21:52h\nJa tinc “Últims comentaris”. I tens raó, com que me la conec bé no ha costat gaire.\nAra el següent repte és posar “Zona viral” amb icones de menéame, digg, del.icio.us… com al bloc de l’Eduard Punset, i poder “recomanar” posts per e-mail a amics.\nWednesday, 25 de October, 2006 a les 22:08h\nQuin paio, cul que veu cul que vol!\nL’enviament dels apunts per correu és un altre dels temes que tinc pendents des de fa vuit segles i mig.\nEl del que anomenes “zona viral” no ho tinc previst, de moment no m’acaba de fer el pes, ho veig un pèl pedant per a un blog personal. De totes formes sempre puc canviar d’opinió, sobretot si hi hagués algun dels sistemes que dius més específic per a la llengua catalana (idea de negoci?).\nutupia WordPress functions | utupia ha dit:\nFriday, 13 de April, 2007 a les 19:38h\n[…] Tal i com vaig fer l’anterior cop que volia afegir una funcionalitat nova al blog, vaig cercar un plugin que em permetés fer el que volia, i vaig trobar-ne un que a priori em satisfeia bastant, el WP Digg Style Pagination Plugin. Però em va passar el mateix que aquella vegada: no em funcionava del tot bé per algun error, i no era exactament el que volia, així que vaig reprogramar la funció que creava els enllaços a les pàgines, a partir del codi del plugin. […]


2005, gener – Estovalles Blanques\n[Resum] Aquesta novel·la explica la historia de una família de Barcelona de classe social alta. La historia comença amb la Teresa, una noia enamorada de Nicolau. Nicolau poc després mor i Teresa coneix a Salvador Valldura, amb el que més endavant es casa i té una filla, Sofía. Abans de que Teresa i Salvador es coneixesin, ell coneix a una noia anomenada Bàrbara, la qual coneix al Liceu de Barcelona. Quan la relació de Bàrbara i Salvador arriba a un punt extrem, ella es suïcida. Després de aquest suïcidi és quan finalment es coneixen Teresa i Salvador. Més endavant s’agraden i tenen una filla, Sofía. La Sofía, com tots els nens creix, i coneix a un noi l’Eladi Farriols. L’Eladi treballa de dependent a una de les botigues que normalment anava a comprar la Teresa, la mare de Sofía. Més endavant, Eladi i Sofía surten junts, tenien planejat casar-se, però no van poder fer-ho a causa de que el pare de la Sofía va morir de un atac al cor. L’Eladi ja s’havia casat anteriorment i havia tingut una filla anomenada Maria. Quan la Sofía es va recuperar de la mort del seu pare ells dos per fi es van casar i van tenir dos fills, Ramonet i Jaume. Passen uns anys i Jaume mor assassinat per els seus dos germans i la Maria al sentir-se molt culpable del fet acaba suïcidant-se. En Ramonet es va fer gran i va marxar de casa, mai més van saber res més d’ell. Passa un temps i Eladi també mor de vellesa. Finalment la historia acaba amb la mort de Teresa. Teresa deixa les seves propietats a la cuinera perquè la Sofía quan va morir tota la seva família va marxar a França.\nAutor estovalles blanquesPublicat el 15 Setembre, 2018 25 Setembre, 2019 Categories 2005, novel·la, Rodoreda, Mercè\nAnterior Entrada anterior: 2004, desembre\nSegüent Entrada següent: 2005, febrer


MMBCN - Escultura al MMCAT\nMMBCN » La col·lecció » Escultura\nEnric Clarasó i Daudí, Nen ferit\nL’escultura catalana modernista es caracteritza pel tractament d’una sèrie de temes més intimistes, privats i emotius. Al mateix temps que la ciutat, a causa de la gran reforma urbanística del moment, que anava adornant-se amb monuments i peces escultòriques destinades a espais oberts i edificis públics i particulars, es va desenvolupar una escultura que reflectia els nous ideals intel·lectuals, en moltes ocasions de fort sentiment catòlic.\nLa planta inferior del Museu allotja una sèrie d’espais dedicats a escultors importants del panorama català. Gran part d’aquests artistes es van dedicar a estudiar la figura femenina, aprofitant les possibilitats que aquesta oferia a través de l’estudi de l’anatomia i el tractament dels materials, cosa que els permetia expressar certs trets psicològics i fins i tot idees i conceptes espirituals. Igualment, en les obres s’aprecia la influència de les tècniques noves desenvolupades a França per Auguste Rodin, en les quals el mateix material cobra importància com a part expressiva del conjunt.\nEntre les obres dels artistes que s’exhibeixen en el Museu, destaquen les figures de Josep Llimona, Enric Clarasó, Eusebi Arnau, Lambert Escaler, Miquel Blay i Rafael Atché. Llimona hi té un espai dedicat en què figures de grandàriamitjana reflecteixen l’estudi d’aquesta anatomia humana. Hi destaca una de les versions que va fer del seu famós Desconsol, estudi femení de gran bellesa i malenconia que originàriament formava part d’un conjunt funerari. Clarasó tradueix a la perfecció l’esperit cristià que feia emanar d’unes figures plenes d’introspecció i emotivitat continguda. Escaler, per la seva banda, es va especialitzar en busts de terracotapolicromada de temes femenins, en els quals la peça conjumina el caràcter decoratiu de tocs simbolistes al costat de la seva funcionalitat.\nMiquel Blay i Fàbregas, Somni


“Espía accidental”: un thriller del diplomàtic Jorge Dezcallar sobre la perillosa vida dels agents secrets\nPer escriure narrativa de ficció cal posseir un mínim coneixement del tema de què es tracta i el cert és que Jorge Dezcallar té informació i experiència acreditades per signar un thriller com el titulat “Espía accidental” (La Esfera de los Libros). En efecte, l'autor és diplomàtic professional i amb independència de les destinacions pròpies de la seva carrera com a ambaixador d'Espanya a diversos països i alt funcionari al Ministeri d'Afers Estrangers, va exercir també durant un temps director del Centre Nacional d'Intel·ligència, per cert el primer civil a ocupar aquest darrer càrrec.\nAmb aquests vímets ha fet una novel·la que es desenvolupa a l'asserenada Síria on un agent del CNI espanyol nascut en aquest país es veu immers en una boja aventura en què ha d'exercir ni més ni menys que com a responsable d'un puticlub fronterer destinat a espiar els moviments d'una base militar iraniana situada al feu de la família Assad i ho fa en benefici dels interessos del Mossad israelià Un “saló Kitty” a càrrec d'un agent espanyol, però al servei d'Israel? Doncs així és, però no direm res més perquè no es tracta de revelar el fil argumental que anirà descobrint el lector anant de sorpresa en sorpresa.\nEl que interessa ressaltar és que, després de la ficció literària, ben enfilada, amb ritme d'aventurada aventura i moments de gran tensió narrativa, així com amb les indispensables dosis de trama amorosa, Dezcallar convida a reflexionar sobre la rebotiga que existeix més enllà de la façana tant en les relacions internacionals, com en els contactes entre els serveis d'intel·ligència dels diferents països, cosa que produeix estranyes situacions perquè en no poques ocasions es produeixen col·laboracions i sinergies impensades. I així pot passar que els serveis secrets d'A ajudin B, contra C i D, encara que a A no li interessi que aquests dos últims se n'assabentin perquè potser resulta que són amics seus. Aquests embolics donen lloc a col·laboracions, compromisos, pactes, fins i tot deutes de sang, fent bo, una vegada més, allò de “avui per tu, demà per mi”.\nA més, la lectura d'“Espía accidental” ajuda a comprendre millor, fins i tot a desentranyar, l'estranya situació existent en aquella regió geogràfica on les fronteres s'han convertit en permeables, la sobirania política dels estats en una cosa força propera a la ficció i les aliances en una elecció no entre allò bo i allò dolent, sinó entre això i el pitjor. La intrusió en aquell complicat puzle heretat de la colonització franco-britànica dels fonamentalismes islamistes, a quin més radical i enfrontats alhora entre si, no ha fet més que complicar una situació que ha arribat al punt de forçar a emigrar el més antic dels col·lectius humans de la regió, el cristià -“nosaltres ja érem aquí molt abans que arribés Mahoma” diuen no sense raó- que significava una tercera part del total. I amb un altre fonamentalisme si no tan perillós, sí tan pertorbador com els anteriors, el sionista, incapaç d'acceptar que la millor garantia de la supervivència d'Israel rau precisament en la seva entesa amb els veïns palestins.


Les subvencions esportives del 2017 es pagaran d’aquí a poc | Ràdio Arenys 91.2FM\nEls club esportius fa temps que esperen les subvencions 2017 (foto: Arenys Bàsquet)\nArenys de Mar acull una trobada dels …\nLa instal•lació de la fira d’atraccions de Sant Zenon …\nEl govern municipal va explicar ahir en el ple que el decret per poder fer els pagaments està a punt de sortir. Així ho vam saber després d’una pregunta de la CUP arran de la inquietud d’algunes entitats esportives perquè encara no s’havia dit res sobre el tema.\nEl regidor d’Hisenda, Ramon Vinyes, va recordar que en el ple del passat mes de maig es va aprovar una modificació de crèdit on es contempla una subvenció de 30.000 euros per pagar les subvencions esportives de l’any passat. Vinyes va dir que ara tocarà publicar l’edicte i, a partir d’aquí, es farà el decret per concedir els diners. Alhora, el regidor d’Esports, Jordi Muñiz, va afegir que les entitats hauran de justificar les peticions amb documentació.\nD’altra banda, en el torn de preguntes de la CUP també vam saber que les obres de reurbanització, clavegueram i millora de les voreres al rial del Bareu no arrencaran aquest 2018, tot i que esperen que puguin ser una realitat el 2019. També es va destacar que la valoració de la zona vermella d’aparcament davant del mercat ja ha passat el període de prova i que ara ja quedarà permanent. A més, es valorarà posar aquest sistema d’aparcament a altres indrets del poble. I finalment, el govern va anunciar que aviat es portarà a aprovació l’ordenança de via pública que ara està revisant els serveis jurídics. Això servirà per regular la ubicació i l’espai que ocupen les terrasses, sobretot després de les queixes d’algunes de veïns d’Arenys pels problemes que tenen per caminar.


Segons diversos assaigs clínics el tractament amb cloroquina o derivats sembla ser efectiu contra la infecció COVID19. A Espanya unes 75.000 persones estan rebent aquest fàrmac pel tractament de malalties autoimmunes com l'artritis reumatoide o el Lupus. Aquest estudi vol avaluar si les persones que ja prenen el fàrmac estan o no protegides de la infecció o bé si quan aquesta es presenta tenen una progressió més benèvola.\nSi vostè ESTÀ PRENENT aquest medicament (marques comercials: Aralén, Axemal, Dolquine, Ilinol, Quensyl, Plaquenil, Resochin), POT PARTICIPAR en l'estudi omplint aquest breu qüestionari a partir del qual podrem dur a terme la investigació abans esmentada.\nSi vostè NO ESTÀ PRENENT aquest medicament, TAMBÉ ENS POT AJUDAR omplint aquest qüestionari, que serà utilitzat com a mostra de referència.\nLa seva participació és totalment voluntària. El qüestionari no recull dades personals que permetin identificar, ni directa ni indirectament, a qui respón. En el transcurs del procés de completar el qüestionari pot deixar de respondre a les preguntes, en aquest cas, les seves respostes no seran registrades.\nLes respostes de l'enquesta es recolliran a la base de dades GoogleForm. Un cop finalitzada la recollida de dades, aquestes seran transferides a un arxiu Excel que es guardarà en el sistema informàtic UNIDISC de la Universitat de Lleida. La base de dades en GoogleForm serà eliminada i esborrada del repositori. Només els investigadors del projecte, Dr. Joan Fibla, Dr. Oriol Yuguero i Dra. Marina Laplana, tindran accés als arxius a UNIDISC, mitjançant una contrasenya. La gestió i custòdia de les dades serà responsabilitat de l’investigador principal del projecte Dr. Joan Fibla d'acord amb la Llei Orgànica 03/2018, del 5 de desembre i del Reglament (UE) 2016/679 del Parlament Europeu i de Consell, de 27 d'abril de 2016 sobre protecció de dades (RGPD). La informació recollida en aquest qüestionari només serà utilitzada pels objectius d'aquest estudi.\nPer a més informació sobre l'estudi pot dirigir-se al responsable, Dr. Joan Fibla Palazón (joan.fibla@udl.cat) o en la pàgina web del projecte http://web.udl.es/usuaris/e4650869/covid19/\nLi agraïm d'antuvi la seva col·laboració


StadtRaum-Berlin Apartments Charlottenburg Berlín Alemanya - Ofertes d'hotels amb els MILLORS DESCOMPTES EN LÍNIA\nEstudi - Bayernallee 3\nCharlottenburg, Berlín, Alemanya - Excel·lent ubicació - Veure al mapa\nBen posicionat a Charlottenburg, StadtRaum-Berlin Apartments Charlottenburg és un lloc ideal d'inici d'excursions a Berlín. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nStadtRaum-Berlin Apartments Charlottenburg ofereix un servei impecable i compleix amb totes les exigències dels més experimentats viatgers. Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia són només algunes de les comoditats que fan que StadtRaum-Berlin Apartments Charlottenburg sigui diferent dels altres hotels de la ciutat.\nL'ambient de StadtRaum-Berlin Apartments Charlottenburg es reflexa en cada habitació. calefacció, balcó/terrassa, escriptori, aparell de televisió LCD/pantalla de plasma, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. StadtRaum-Berlin Apartments Charlottenburg és la vostra destinació si buscau allotjament de qualitat a Berlín.


Sanitat i política municipal\nYou are here: Home / Salut / Serveis públics / Sanitat i política municipal\nSanitat i política municipal\n7 febrer 2015 No Comment\nDes de fa temps, la Plataforma en Defensa de la Sanitat Pública (PDSPT), ve plantejant tot un seguit de neguits entorn a les llistes d’espera, les malalties del dolor, els temps cada cop més llargs en ser visitats pels metges de capçalera, la venda a tercers de les dades dels usuaris de la sanitat pública, els cada cop més habituals col·lapses en els serveis d’urgències… Però sens dubte, l’oposició a la construcció d’una passarel·la entre els actuals i nous serveis de Mútua de Terrassa, ha sigut un triomf que conjuntament amb altres entitats ciutadanes, polítiques, sindicals i veïnals fan palès que la unitat i l’acció al carrer són claus per aturar l’allau d’atemptats a la nostra salut privada i col·lectiva.\nD’altra banda, els professionals del Consorci Sanitari de Terrassa (CST), duen a terme una sèrie de mobilitzacions diàries en defensa del seu conveni i contra les cada cop més inhumanes retallades en el sistema sanitari català. Però s’obren altres conflictes que a bon segur posaran a prova la capacitat mobilitzadora tant d’usuaris com de professionals: el dels afectats per la hepatitis C i l’anomenat “codi infart”. La Isabel Molina, veïna del barri de Sant Pere, és membre dels IaioFlautes i de la Plataforma de la Sanitat. Lluitadora en defensa d’una sanitat pública, ha participat en les concentracions de suport als treballadors del CST. Però el que pocs sabíem, és que fa uns trenta anys, una transfusió de sang ha fet que avui sigui una de les primeres cares visibles a la nostra ciutat dels afectats per la hepatitis C. Per fer front d’una manera col·lectiva, la Isabel busca altres ciutadanes i ciutadans que estiguin infectats per aquesta malaltia, que si bé té cura, els interessos farmacèutics i la complicitat de polítics ho fan quasi impossible. El Sovaldi és un medicament que es mostra actiu i efectiu en la cura d’aquesta malaltia. La Isabel porta mesos demanant que el sigui subministrat. Ella és pacient de la Mútua i, tot i que bones fonts ens asseguren que fa dies disposen de la mateixa, aquesta no està a l’abast de la companya Isabel.\nNo tot seran males notícies per als usuaris de la nostra ciutat. L’Hospital de Mútua és un dels llocs de referència comarcal del “codi infart”. En cas que patim un infart (Déu no ho vulgui que diria ma mare), allà disposen de tots el mitjans materials i humans per fer front amb rapidesa i eficàcia un episodi que pot acabar amb vides i somnis si no s’arriba a temps. Un hospital de codi infart al bell mig de la ciutat i d’accés ràpid és un bon motiu de satisfacció. Terrassa pot ser una ciutat lliure de infarts. Sempre un però: l’infart ha d’arribar en horari diürn i entre setmana, del contrari, l’ambulància enfilarà cap a l’autopista direcció a la capital comtal. De vuit del vespre a vuit del matí i en cap de setmana, el servei roman tancat! Igual que tancades continuen les promeses de la ja ex-regidora de Gent Gran i Salut Josefina Soler, ara ocupant la d’Hisenda i Serveis Generals. Recordarem que el passat 16 de desembre la regidora, feia la promesa de convocar el Consell Municipal de Salut. Promesa que com tantes d’altres, resta incomplerta i en el més absolut dels silencis. Això sí, l’alcalde i la regidora es fotografien amb el Comitè d’Empresa del Consorci Sanitari de Terrassa i li mostren el seu suport, parlen de salut, de sanitat, el seu grup polític fa declaracions i porta propostes al Parlament, però a l’hora de la veritat, fum. Aquesta pretén ser una radiografia incompleta de l’estat de la sanitat en una ciutat morta i ben morta, que encara es mostra indignada per la injustícia en la mort del jove Jonathan Carrillo en mans d’uns agents de la policia municipal i que resta a l’espera de noves morts per la desídia i la incapacitat dels responsables d’aquesta mateixa policia.\nTan sols ens queda una esperança: que la ciutadania mostri el seu rebuig i condemna en la propera convocatòria electoral a tots aquells responsables i còmplices d’aquesta situació d’emergència social a Terrassa.\nIsabel Molina (de vermell) en una concentració al CAP Est lluita del CST\nAquest article ha estat publicat en el núm. 02 del febrer.\nIn : Salut, Serveis públics\n[Marea Blanca/PDSPT] Les veritats de Mútua de Terrassa\nCreix el clam per reclamar una millor atenció sanitària primària i pública\n[Albert Portillo] Una lectura des de Terrassa. Ressenya de “Sortim de l’UCI: proposta per una sanitat pública”


El govern de Rajoy explica en un document d'onze folis els motius per aplic\nEl govern de Rajoy explica en un document d'onze folis els motius per aplicar el 155\nCita sentències del TC i adverteix de l'aturada en l'activitat econòmica a Catalunya, amb sortida d'empreses\nper Redacción dissabte, 21 d’octubre 2017 - 11:38h | Actualitzat a 21/10/2017 16:57h\nEl Govern ha preparat un document d'onze folis, als quals ha tingut accés Europa Press, en els quals justifica l'aplicació de l'article 155 de la Constitució a Catalunya per la necessitat de restaurar la legalitat, assegurar la neutralitat institucional, mantenir el benestar social i el creixement econòmic i assegurar els drets i les llibertats de tots els catalans. Aquests són els quatre «grans objectius» que emparen, segons l'Executiu, l'aplicació d'aquest procediment que es planteja "de forma garantista", perseguint en tot cas "assegurar drets i no restringir llibertats".\nEn aquest document, el Govern també acudeix a la doctrina del Tribunal Constitucional, que en una sentència de l'any 2014 diu que l'article 155 «opera com mesura d'últim recurs de l'Estat davant una situació d'incompliment, manifest i contumaç, deliberat o negligent d'una determinada comunitat autònoma, que no ha adoptat, primer per pròpia iniciativa i després a instàncies de l'Estat, les mesures oportunes per corregir la desviació en la qual ha incorregut». En una altra sentència de 1981, que cita aquest text, l'alt tribunal qualifica l'article 155 com un dels preceptes constitucionals «conseqüència del principi d'unitat i de supremacia de l'interès de la nació».\nEn una altra part del document de l'Executiu s'explica «que les pretensions secessionistes estan motivant ja una seriosa deterioració del benestar social i econòmic a Catalunya», havent-se provocat «una progressiva fractura i s'han posat en risc les condicions pel creixement econòmic». En aquest sentit, cita el trasllat de domicilis socials d'importants empreses catalanes, el dany a l'activitat turística i, en l'àmbit industrial, una disminució en el nombre de comandes d'automòbils, mentre que en el comerç interior s'observa una baixada de les vendes en grans superfícies.\nUrgent: Atropellament mortal a Girona


L'Alt Comissionat de les Nacions Unides per als Refugiats (ACNUR), en anglès: Office of the UN High Commissioner for Refugees (UNHCR), és un organisme dependent les Nacions Unides encarregat de protegir els refugiats i desplaçats per persecucions o conflictes, i promoure solucions duradores a la seva situació, mitjançant el reassentament voluntari en el seu país d'origen o en el d'acollida.\nDes de llavors, aquest organisme no ha deixat de treballar per a satisfer les necessitats cada vegada majors dels refugiats i persones desplaçades en el món, rebent en dues ocasions, els anys 1954 i 1981, el Premi Nobel de la Pau. El 1991 rebé el Premi Príncep d'Astúries de Cooperació Internacional.\nL'any 1922 Fridtjof Nansen fou nomenat Alt Comissionat pels Refugiats per part de la Lliga de Nacions.\nEntre 1943 i 1949 es creà la United Nations Relief and Rehabilitation Administration ("Administració d'Ajuda i Rehabilitació de les Nacions Unides"), una organització encarregada a ajudar als refugiats de la Segona Guerra Mundial. La utilització del terme "Nacions Unides" no fa referència a l'ONU sinó als països aliats del conflicte.\nEntre 1946 i 1952 la creació de la International Refugee Organization ("Organització Internacional dels Refugiats"), agència especialitzada creada per les Nacions Unides.\nLa Convenció sobre l'Estatut dels Refugiats de 1951 va definir el concepte de refugiat i va establir el tractament que han de rebre, i el Protocol de 1967 va unificar diverses resolucions addicionals per ampliar el marc d'actuació de l'ACNUR i els països adherits.\n1951-1956 : Douglas Luengo\n1956-1960 : Auguste R. Lindt\n1960-1965 : Félix Schnyder\n1965-1977 : Sadruddin Aga Khan\n1978-1985 : Poul Hartling\n1986-1989 : Jean-Pierre Hocké\n1990 : Thorvald Stoltenberg\n1990-2000 : Sadako Ogata\n2001-2005 : Ruud Lubbers\n2005 : Wendy Chamberlain\nObtingut de «https://ca.wikipedia.org/w/index.php?title=Alt_Comissionat_de_les_Nacions_Unides_per_als_Refugiats&oldid=23575100»


Tret de sortida a la commemoració dels 50 anys de les declaracions de l'abat Escarré contra el règim franquista a "Le Monde"\n"El règim espanyol es diu cristià, però no obeeix als principis de base del cristianisme". El 14 de novembre de 1963, aquest dijous ha fet 50 anys, el que llavors era el diari més important del món, el francès "Le Monde", publicava en portada aquesta frase de l'aleshores abat de Montserrat, Aureli Maria Escarré.\nRamon Radó 14/11/2013 - 22.38 Actualitzat 15/11/2013 - 06.45\nImatge de l'abat Aureli Maria Escarré.\n"El règim espanyol es diu cristià, però no obeeix als principis de base del cristianisme". El 14 de novembre de 1963, aquest dijous ha fet 50 anys, el que llavors era el diari més important del món, el francès "Le Monde", publicava en portada aquesta frase de l'aleshores abat de Montserrat, Aureli Maria Escarré. El titular era només el primer tastet d'unes declaracions en què Escarré defensava que "Catalunya és una nació" i que "el poble ha d'escollir el seu govern i ha de poder canviar-lo si ho desitja: això és la llibertat". L'abat de Montserrat també criticava que "la falta de justícia social fa por" i lamentava que, des del final de la Guerra Civil, no hi havia hagut "vint-i-cinc anys de pau, sinó vint-i-cinc anys de victòria".\n"Van ser unes declaracions molt explosives". El pare Josep Massot, Premi d'Honor de les Lletres Catalanes l'any passat, en aquell moment feia un any que havia entrat a Montserrat; recorda que la comunitat de Montserrat va conèixer les paraules d'Escarré "de seguida", però la major part de la ciutadania no, fins més endavant. "Als quioscos es va retirar 'Le Monde' i la majoria de la gent se'n va assabentar més tard gràcies a les edicions clandestines que es van fer."\nJordi Vila-Abadal, aleshores també monjo de Montserrat i autor de la biografia d'Escarré "L'abat d'un poble", assenyala que a la comunitat es van viure amb "un cert estupor" les declaracions de l'abat. "A alguns monjos els semblava excessiu que un monjo es pronunciés d'aquella manera, no perquè no estiguessin en contra del règim, sinó perquè creien que era ficar-se en política", indica.\n"Molts antifranquistes es van sentir acompanyats"\nEl biògraf d'Escarré opina que les declaracions al diari francès "van ser molt importants per al país perquè, a la dictadura, hi havia gent antifranquista, però també hi havia molta gent que era molt tèbia. Aquelles paraules van ser claus perquè molta gent fes el canvi d'una posició més tèbia a una posició antifranquista".\nEn aquest context, Massot emmarca les paraules d'Escarré en "l'ambient que hi havia a Catalunya arran del Concili Vaticà II". De fet, a "Le Monde" l'abat de Montserrat citava l'encíclica "Pacem in terris", escrita per Joan XXIII. "Sense aquesta encíclica, que reconeixia públicament els drets de l'home, aquestes declaracions no haurien estat possibles", conclou el monjo i filòleg.\nPer la seva banda, Vila-Abadal recorda que les paraules a "Le Monde" se sumaven a altres declaracions d'Escarré, com una homilia de setmanes abans en què havia afirmat que "allí on no hi ha llibertat autèntica, no hi ha justícia, i és el que passa a Espanya". Tot plegat va fer, apunta, que "molta gent antifranquista i que eren a la resistència se sentissin molt acompanyats". Per a Escarré, però, va suposar un exili forçat a la Llombardia, d'on només va poder tornar just abans de morir.\nUna exposició i diverses activitats\nPer commemorar els 50 anys d'aquestes declaracions, aquest dijous al vespre s'ha inaugurat al Col·legi de Periodistes l'exposició "Premsa i dictadura: l'abat Escarré a 'Le Monde'", organitzada per l'Associació de Periodistes Europeus de Catalunya i la Comissió Escarré. Ha estat el tret de sortida d'un programa d'actes que s'allargarà fins a mitjans de l'any vinent.\nLa presidenta de l'APEC, Teresa Carreras, explica que s'han decidit a impulsar aquests actes de record perquè es tracta "d'un acte de bon periodisme, perquè gràcies a un mitjà la gent es va poder informar del que passava", un fet "històric que va més enllà del fet religiós" i també pel seu vessant europeista. "En plena dictadura, tres joves catalanistes, Josep Benet, Albert Manent i Josep Maria Macip, van anar a buscar l'empara d'Europa i van aconseguir que el corresponsal del diari, José Antonio Novais, s'entrevistés amb Escarré".\nLes declaracions de l'abat Escarré a "Le Monde"


El curtcircuit en atac condemna el CN Molins Sintagmia | Club Natació Molins de Rei\nEl curtcircuit en atac condemna el CN Molins Sintagmia\nDerrota sense paliatius del CN Molins Sintagmia per 3-15 davant el CE Mediterrani a la Divisió d’Honor de waterpolo en el partit corresponent a la 6a jornada de Lliga.\nUn dolorosíssim parcial de 0-12 en contra ha condemnat el CN Molins Sintagmia davant un CE Mediterrani molt necessitat de punts, cuer a la Divisió d’Honor i sense haver guanyat cap partit en aquesta competició. La inoperància en atac mostrada pels molinencs ha estat sorprenent, especialment després d’un primer quart excel·lent dels de Sergi Pedrerol.\nDe fet, en els primers 8 minuts, el CN Molins Sintagmia ha desplegat segurament el millor joc de la campanya. Intensos en defensa i amb gana davant, els locals han aconseguit posar-se per davant al marcador. Però ha estat un miratge. Del 3-3 de finals del primer temps s’ha passat al 3-15 definitiu. Han estat més de 24 minuts sense marcar. Tot un símptoma del curtcircuit viscut a la Piscina Municipal per part dels molinencs. L’intens ritme dels de Sants, sumat a l’encert dels seus llançadors exteriors, han estat massa difícils de superar en una tarda per oblidar.\nTot i la decepció, la derrota entrava dins les travesses. El CE Mediterrani és candidat a estar a la part alta de la taula i compta amb una plantilla professional. Ara toca pensar en el següent compromís. Serà dimecres a les 20.45 a la piscina del CN Sabadell, tercer classificat i un dels rivals més complicats de la categoria.\nTagged: CE Mediterrani, CN Molins Sintagmia, esport Molins, piscina Molins, Sergi Pedrerol, waterpolo Molins


Cervera Capital de la Cultura Catalana. MEM, espectacle inaugural (2) | una mica de tot arreu\nCervera Capital de la Cultura Catalana. MEM, espectacle inaugural (2)\nSeguim amb la informació sobre l’espectacle inaugural de Cervera Capital de la Cultura Catalana repetint el paràgraf que hi ha en l’anterior post:\n” La coreografia següent és tant simple com polisèmica. El poderós o el salvatge agredint al més dèbil. Però també és un quasi MEM (ara referit a l’ocell que acaba l’espectacle) que perd significat amb els cops del policia. També és la gent de l’1 d’octubre i de la presó i l’exili. Els que maltracten la cultura perquè només admeten la pròpia. Els enemics de la bellesa. Tot puntuat amb els” mal, muy mal” del Malamente que va cantar l’Arantxa Broto.\nL’ultim número de l’espectacle vol parlar de l’art i dels artistes plàstics que han influenciat almenys aquest muntatge. Recull simbòlicament els trossos de roba que ha deixat la petita ballarina per construir un ocell de paper que, oportunament pintat…\ni, després de saludar junt amb tots els i les participants al MEM…\n… sortirà a fóra el teatre, acompanyat de la banda municipal, per cloure l’espectacle al carrer.\nL’ocell, en acabar l’exhibició al carrer, va romandre a la sortida del Gran Teatre. Tothom el va poder veure d’aprop.\nDetall de l’embelliment del vestuari.\nEls portadors del MEM: Miquel Pol, Pau Solé…\n… i David Mora.\nTothom qui volia aprofitava per fer-se una fotografia a costat d’aquest ocell que s’havia creat dalt l’escenari com a cloenda de l’espectacle MEM i que ell mateix era un MEM.\nAmb: Josep Ferrer, Albert Parra i Berni Manzabi\nBallarins: Raffaella Crapio, Sara Matías, Ferran Orobitg, Núria Pulido, Georgina Puig, Heika villar, Vicente Manzambi i Anna López\nCantants: Josep Ferrer, Berni Manzambi, Arantxa Broto\nMúsics: Amadeu Pipó, Dario Díaz, Manel Pedrós, Ignasi Camps, Èric Grau, Xesco Grau i Banda del Conservatori de Cervera\nArtistes bojimers: Agnès Pla, Xavier Badia, Alba Cuñé, Enric Porta\nPortadors MEM: David Mora, Miquel Pol i Pau Solé\nPresentador: Jaume Carbonell\nProducció executiva: Associació cultural La Famíglia\nDissenyador de llums: Xavier Valls\nSonorització: David Casamitjana\nAjudantia tècnica: Xavier Hidalgo\nRegiduria musical: Pau Carbonell\nRegiduria d’escena: Anna Llort, Enric Porta\nTractament de les imatges: Alba Cuñé, Pep Oriol\nRealització de video: Òscar Manyoses, Marc Miranda i Alex Viñals\nDisseny vestuari i confecció: Gemma Oriol\nConstrucció escenografia: Agnès Pla, Enric Porta\nDirecció de producció: Anna Llort\nAjudant de producció i direcció: Gemma Oriol\nAjudant coreògrafa: Georgina Puig\nCorèografa: Raffaella Crapio\nComposició TRAP i BSO: Xesco Grau\nLletra TRAP: Silvia Pons\nArranjaments i direcció musical: Xesco Grau\nEscenografia i direcció artística: Alba Cuñé\nGuió, dramaturdia i direcció escènica: Pep Oriol\nper unamicadetotarreu a gener 30, 2019\n← Cervera Capital de la Cultura Catalana. MEM, espectacle inaugural (1)\nFesta Major d’Hivern. La plaça Major (1) →


Gite Du Gros Caillou Lió França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nGite Du Gros CaillouApartament6 rue des pierres plantées, Districte 4, Lió, França, 69001 - Veure al mapaNotable7,2Basada en7comentarisGite Du Gros CaillouVeure més fotosVeure més fotosVeure totes les 12 fotos\nTant si es tracta d'un viatge de plaer com si és de negocis, Gite Du Gros Caillou és una elecció d'allotjament magnífica quan visiten Lió. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Gite Du Gros Caillou asseguren una estada plaentera als seus clients. Les carecterístiques més important de l'hotel inclouen habitació familiar, ascensor. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Gite Du Gros Caillou és una selecció idònia per a la vostra estada a Lió.\nHorari d'entrada des de: 02:00 PM Horari d'entrada fins a: 07:00 PM Horari de sortida des de: 09:00 AM Horari de sortida fins a: 11:00 AM L'allotjament


Júpiter i Saturn estan aquí - Agrupació Astronòmica Sabadell\nEstàs aquí: Inici Observació Ara al cel Júpiter i Saturn estan aquí\nJúpiter i Saturn estan aquí\nJúpiter i Saturn ja tornen a ser visibles al vespre. Dia a dia milloren les condicions d'observació de manera que seran uns astres detacables per enfocar-los amb el telescopi les nits d'estiu després de sopar.\nJúpiter estarà en oposició el dia 14 de juliol. Això vol dir que aquest dia estarà en les millors condicions possibles aquesta temporada o presentació, per a observar-lo perquè està a la mínima distància de la Terra, a 4,14 UA (unitats astronòmiques) o a poc més de 619 milions de quilómetres. També els dies anteriors i posteriors, el planeta es mostrarà molt brillant, amb magnitud -2.46; serà l'astre que més destacarà al cel a banda de la Lluna.\nMalgrat que no és la millor oposició possible perquè només estarà com a molt a 26º sobre l'horitzó, no podem desaprofitar l'oportunitat de veure el planeta més gran de sistema solar i els satèl·lits galileans amb els seu moviment constant al voltant. Els dies propers a l'oposició es fàcil veure aquests satèl·lits amb primàtics; una ocasió per intentar veure'ls. Amb el telescopi també podem intentar localitzar la taca vermella, la gran tempesta que es pot observar a l'atmosfera de Júpiter.\nEls nits del 5 de juliol, 1 i 28 d'agost el planeta rebrà la visita de la Lluna. Els dos astres més brillants del cel nocturn es trobaran a poca distància; aproximadament 2.5º. Quan dos astres es troben així al cel en diem que es troben en conjunció.\nSaturn es situarà en oposició el dia 20 de juliol. El planeta dels anells es mostrarà en les millors condicions aquesta temporada, malgrat que no serà una presentació destacable perqué l'altura màxima sobre l'horitzó només serà de 28º. Però això no serà cap obstacle per veure'n els anells i intentar-ne visualitzar les seves divisions, i localitzar el satèl·lit Tità, el segon més gran del sistema solar i amb atmosfera. En el moment de l'oposició estarà a 9 UA o 1345.6 quilòmetres de la Terra.\nSaturn també estarà en conjunció amb la Lluna, o el que és el mateix, es trobarà amb el nostre satèl·lit els dies 6 de juliol, 2 i 29 d'agost. Malauradament, encara que el planeta mostrarà una lluentos de +0.2 magnituds, al costat de la Lluna no serà tan vistós com Júpiter.\nT'animem aquestes properes nits d'estiu a localitzar i contemplar aquests planetes mentre gaudim de la fresca.


adminon June 29, 2020 Leave a Comment on CADA SET ONADES PDF\nAuthor: Dilkis Yozshujora\nSurfing School Barcelona\nUn viatge emocionant per l’univers de Hawking! Existeix des de sempre? Realment no se’n pot escapar res? Has somiat amb la noia del vestit blau? Somio de forma recurrent amb aquesta noia, i en els somnis em guia pel bosc fins a un lloc que sembla ser important per a ella.\nEn arribar, la noia em repeteix una vegada i una altra la mateixa frase pertorbadora: I, al bell mig, la persona adulta, amb els seus anhels i desigs. Sset realitat, Gala va ser cadw dona molt diferent.\nPocs moviments populars havien generat tantes icones i tant de talent en tan poc temps. Els acompanyaran passatgers de diferents nacionalitats que al llarg del recorregut es plantejaran les seves prioritats i valors vitals. Heavy Mikel recull poemes tant de joventut com de maduresa. Un debut literari enlluernador: Dels poetes nascuts a la immediata postguerra, elformatssota la dictadura, fins als poetes que acaben de publicar el seu primer llibre.\nLa tria ha estatorganitzada en tres grups generacionals: Un recull de contes ple de fills i pares vells, sobre les relacions entre uns i altres. Amb un tema onwdes Les batalles internes per no perdre-la els pares o per no deixar-s’hi subjugar els fills. Tavares ens ofereix una devallada als onadea de la follia i de l’absurd, del desig i del dolor.\nSeet de Barcelona, A bord, la Berta Casals recorre els salons de primera classe descobrint-ho tot per primera vegada. De fons, un misteri: Una illa descoberta amb una mirada molt personal. Simplement cal obrir el llibre i posar-se a llegir. Ni un amor impossible ni la nova guerra que arrasa Europa impediran que en Pablo esdevingui un gran perfumista.\nOmades aprendre a tractar cada persona de manera diferenciada. De mica en mica va reproduir-ne les maneres, el comportament, el llenguatge La lectura ens situa en la Mallorca de la postguerra on existeix un contraban conegut per les autoritats. Una lectura distreta i agradable que fa reflexionar.\nVa ser regidora de Cultura i d’Edicions i Publicacions de l’Ajuntament de Barcelona. Tot i ser un nen prudent, contemplatiu, caa un ull en un accident absurd. Fins la nit que se senten cotxes que circulen per la pista de la Tuta. Efectivament, en Pedrolo, no te l’acabes Carme Coroleu havia de convertir-se en una dona exemplar, discretament exemplar.\nSembla que l’home no hagi existit mai. En un exercici d’alta literatura escriu una obra amb una veu original i delicada que ens fa reflexionar: Quan es converteix una persona en heroi?\nLa Fina ha aconseguit, per fi, el somni de la sft vida: Un amor intens, apassionat i intermitent. No hi ha cap llibre com aquest, dedicat al turisme literari de les Illes. Com encaixava la seva genialitat amb una societat que sovint els prenia per bojos? Realitza un viatge en el temps per veure el final oandes Sol i de la Terra.\nObserva com dos bessons envelleixen a ritme diferent. Debat sobre l’origen de la vida. I ensenya com detectar altres civilitzacions. Com van morir exactament els seus pares? Un relat universal i corprenedor, el testimoni excepcional d’una infantesa esmicolada.\nQui som, al capdavall? Un llibre excepcional es miri des del punt de vista que es miri. Premi Joanot Martorell Un home arriba a Londres carregant un misteri i un immens sentiment de culpa. Dos joves fan amistat al bell mig de la guerra. O potser valgui la pena arriscar-se i assaborir els detalls, descobrir el plaer de les petites coses junts i enamorar-se. La clau per resoldre un assassinat passa sempre per fer la pregunta adequada. Comencem per la primera: Per reivindicar Joan Fuster no cal tenir cap data rodona.\nTampoc no ens calen aniversaris per anar-lo llegint. O de la seva obra. Als seus escrits, Joan Fuster cara parla poc de les dones. Som als anys cinquanta. Aquella lectura i un tiroteig als carrers nevats d’Istanbul converteixen el nostre jove heroi en un viatger nocturn.\nUns i altres, els Callahan i els Vinyals, passegen amb cava cotxes suecs que han llogat. Una aventura trepidant a la recerca cad Grial. Entreu a la barraca! Nan Shepherd va voler estar sempre a prop de la natura. Escrita durant cdaa Segona Guerra Mundial, Nan Shepherd va desar La muntanya viva en obades calaix, on va romandre fins pocs anys abans de la seva mort.\nEsquenes vinclades neix d’un esguard que saqueja amb voracitat. Un llibre on el poeta lluita contra el dring de les dents i contra la fredor que fa tota llibertat quan es viu damunt d’un cos nu. Ets mare o pare?\nQuina bona i mala sort que tens! Amor i brutalitat conviuen en una Barcelona que tots dos senten com a terra estrangera.\nVan executar homes i dones, entre ells la seva mare i sis dels seus germans, i els van amuntegar en fosses comunes. A la Nadia, que aleshores tenia vint-i-un anys, la van segrestar juntament amb milers de noies i nenes, i la van vendre com a esclava sexual. Els soldats la van torturar i violar durant mesos, fins que una nit va aconseguir fugir de miracle pels carrers de Mossul. De petita, la Nadia, una nena criada al camp, mai de la vida no hauria imaginat que un dia parlaria a l’assemblea de les Nacions Unides ni que seria nominada al Premi Nobel de la Pau.\nConeix tots els teus secrets. No respon les trucades ni els missatges.\nLa Stephanie intueix que passa alguna cosa greu. T’agradaria saber com eren els assajos o com van aconseguir fer que els personatges xada amics de tota la vida? Vols veure les fotos que es feien els protagonistes?\nEl llibre de tota onade vida: Hi havia aire condicionat, gelats i llargs dies a la platja. Malgrat seh l’Eden ho ha perdut tot a mans dels Llops, es nega a permetre que la destrueixin del tot. A banda, per suposat, la gent tenia ganes de viure i de divertir-se.\nMentrestant, al fons del seu cor batega un altre sentiment. La mare, que feia de minyona, ara troba feina en una fonda. Britans i saxons conviuen entre ogres i follets en una terra erma. Una jove apareix penjada d’un arbre. Basada en un fet real. Doncs convertint-te, de mica en mica, en tothom.\nEls ingredients imprescindibles per a la baixa autoestima. Del cansament de trescar per senders coneguts. Documental i textos ens acosten als diferents vessants del poeta binissalemer.


La Dispersione inaugura al Castell del Papa Luna el Festival de Música Antiga i Barroca de Peníscola - Cultur Plaza\nel 3 d'agost\nLa Dispersione inaugura al Castell del Papa Luna el Festival de Música Antiga i Barroca de Peníscola\nVALÈNCIA. La formació La Dispersione inaugura el cicle de concerts de la XXII edició del Festival Internacional de Música Antiga i Barroca de Peníscola. L'actuació serà al Castell del Papa Luna, a les 22:30 hores. Aquest grup va nèixer el 1999 amb la intenció d’interpretar el repertori musical europeu dels segles XVII i XVIII amb criteris i instruments històricament fonamentats.\nL'agrupació ha actuat en festivals i auditoris com Daroca, Gijón, Vélez Blanco, Peníscola, Calatayud, Hellín, Cartagena, Alacant, Bilbao, Tlemcen (Algèria), Palau de la Música de València...,col·laborant en els seus programes intèrprets com Barry Sargent, Olivia Centurioni, Juan Carlos de Mulder, Fernando Paz, Roberto Gini, David Sagastume, Lluís Vilamajó, Manuel Vilas, Leonardo Luckert, José Hernández-Pastor, etc.\nHa publicat quatre discos, dos de música espanyola titulats 'El mundo al revés', amb tonadilles escèniques de Blas de Laserna interpretades per la soprano Erika Escribá-Astaburuaga junt a diversos fragments d'òperes de Martín y Soler, i Martín y Coll, amb música instrumental en ús recopilada per aquest organista a principis del segle XVIII. El tercer, 'Flauto a Napoli?', conté diversos concerts per a flauta interpretats per David Antich com a solista. Posteriorment crea el seu propi segell discogràfic –dsp– i edita 'The Curtain', amb composicions de Purcell i Locke destinades al teatre. 'El mundo al revés' va estar il·lustrant l’exposició Goya en Madrid al Museo del Prado la temporada 2014-2015.\nObres de tres músics\nAl programa que oferirà a Peníscola podrem escoltar obres de Antonio Martín y Coll, Antonio Literes i José de Nebra.\nAntonio Literes (1673-1747) i José de Nebra (1702-1768) són considerats els dos principals representants de la música escènica espanyola del segle XVIII. Oriünds d'Artà (Mallorca) i Calataiud (Saragossa) respectivament, els dos van desenvolupar la seua labor professional a Madrid. Tots dos treballen per a la Reial Capella i a tots dos se'ls encarrega compondre música nova per al Real Alcázar després de l'incendi de 1734 que va destruir l'arxiu musical.\nLa música de Literes revela ja clarament la influència de les tendències italianitzants que començaven a irrompre en la música espanyola. 'Acis i Galatea' i 'El estrago en la fineza', o 'Júpiter y Semele', ambdues amb llibret de José de Cañizares, van ser estrenades en 1708 i 1718 respectivament. 'Júpiter y Semele' va obtenir un notable èxit després de la seua estrena en el Teatra de la Cruz, les seues representacions es van mantenir durant dues setmanes i es va reposar en diverses ocasions els anys posteriors, fins i tot va poder veure's a Lisboa i Barcelona.\nA Nebra el trobem, en els seus primers anys a Madrid com a organista de les Descalzas Reales i músic de cambra en la casa del duc d'Osuna. Ací és on Nebra pren contacte amb l'estil italià i ací és on probablement coneix a José de Cañizares, el dramaturg més important de l'època i llibretista de diverses composicions seues. En aquesta ciutat col·labora amb diferents companyies teatrals, comprenent la seua dedicació a la música per a l'escena el període que va de 1723 a 1751. 'Vendado es amor, no es ciego', amb llibret de Cañizares es va estrenar a l'agost de 1744, representant-se durant 16 nits. Prova del seu èxit són les reposicions 1745 i 1751.\nSi Literes havia abandonat en 1697 la producció religiosa per a centrar-se en la música per al teatre, Nebra, per contra, renúncia a ella a partir de 1751, coincidint amb el seu nomenament com vicemestre de la Reial Capella, i solament escriurà a partir de llavors música religiosa.\nLes composicions instrumentals que completen el programa són adaptacions extretes de 'Flores de Música', una recopilació en quatre volums de músiques -moltes d'elles anònimes- de finals del segle XVII i principis XVIII, duta a terme pel franciscà tarragoní Antonio Martín i Coll (c. 1660-1734), organista en la basílica de San Francisco el Grande de Madrid.


Demanem als diputats catalans al Congrés el vot en contra del RDL per la Transició Energètica\nLes entitats que formen part de la Plataforma kV25 s’han dirigit per escrit als diputats i diputades catalans amb dret a vot al Congrés dels Diputats perquè exigeixin esmenar el text del RDL abans de ser sotmès a votació.\nEl passat divendres 5 d’octubre el Consell de Ministres va aprovar el Reial Decret Llei 15/2018 de mesures urgents per la transició energètica i la protecció dels consumidors. El caràcter d’urgència que li ha conferit el Govern ve determinat per l’objectiu de contenir el preu de l’electricitat i per protegir als consumidors més vulnerables i lluitar contra la pobresa energètica.\n“En conjunt és un RD positiu, obre noves vies de generació elèctrica renovable, inclou mesures per afavorir l’autoconsum i també liberalitza la recàrrega de vehicles elèctrics”, afirma Antoni Abad, president de la Cecot, “tanmateix el redactat proposa un nou canvi de tarifes d’alta tensió que, sense cap mena de criteri tècnic, deixa en desavantatge competitiu 4.450 empreses a Espanya, 3.277 d’elles ubicades a Catalunya i la resta entre Aragó, Extremadura i alguna altra comunitat autònoma”.\nPer aquest motiu, les entitats de la Plataforma kV25 demanen a la Ministra per a la Transició Ecològica, Teresa Rivera, i als diputats catalans amb representació parlamentària que es corregeixi l’aplicació del canvi de tarifa elèctrica durant el tràmit parlamentari abans que s’efectuï la votació, amb molta probabilitat a finals d'aquesta setmana.\nEl canvi de tarifes d’alta tensió que converteix la 6.1b (consumidors connectats entre 30 i 36kV) en Tarifa 6.2 suposa un sobrecost de 300M d’euros anuals a aquestes 3.277 empreses catalanes que estan connectades a 25KV.\nEl canvi que demanen és senzill, es tracta d'incloure a la tarifa 6.2 les empreses amb nivell de tensió de peatge a partir de 25kV.És a dir, dels trams proposats al RDL demanem corregir el tram del nivell de tensió:\n>= 1 kV i <25 kV 6.1A\n>= 25 kV i <72,5kV 6.2\nAccedeix a la nota de premsa publicada per la Patronal Cecot


Noguerisme – El NAS de Cardedeu\nVaig tenir la sort d’acompanyar a la Míriam Nogueras en una de les darreres manifestacions, la del carrer Marina, on centenars de milers de persones ens vam trobar per rebutjar la sentència i exigir l’alliberament dels presos polítics i el retorn dels exiliats.\nAllà hi vaig viure en primera persona la polèmica del “passadís per VIPs”. Quan vam arribar allà, la Míriam (diputada al Congrés) es va negar a passar per aquella espècie de circ mediàtic i va fer el què, de fet, no hauria de sorprendre a ningú: es va posar a la manifestació i punt.\nAquesta consciència, contagiosa, de saber que en política hi som per servir i que hi hem de ser mentre servim, la Míriam Nogueras no l’ha perdut. La política és un món on l’amiguisme hi és salvatge. Crec doncs, que cal remarcar i subratllar que ella hagi conservat la integritat i el compromís, i que segueixi envoltant-se de gent íntegra i compromesa.\nAnàvem passejant per aquella munió de gent i tothom l’aturava per dir-li, sobretot, moltes gràcies. Ningú la va xiular, ningú li va recriminar res (bé, algun “Buch dimissió” que ella responia amb elegància).\nI és que és fals que “tots els polítics siguin blablabla” … Els que hem viscut, d’una manera o l’altra, el seu dia a dia, ens preguntem sempre com s’ho fa. Actes polítics, els que vulgueu: però també reunions, accions al Congrés, xerrades, manis… Dedica (i sacrifica) moltíssim temps personal i familiar per vocació de servei. I en un moment en què la classe política està tan desprestigiada, crec que és important recordar-ho.\nM’anticipo als que em direu pilota: el què he escrit, ho penso. I qui cregui que és “sabó” és que, bàsicament, desconeix fins a quin punt li rellisquen, des de sempre, els falsos elogis a la Míriam.\nBe the first to comment on "Noguerisme"


Castell de Takamatsu (高松城) – Parc Tamamo (玉藻公園) | Viatges pel Japó\nPosted 16 Abril 2011\nEl castell de Takamatsu va ser construït per Chikamasa Ikoma, primer senyor feudal de Takamatsu, amb la característica bastant inusual de que era un dels tres únics castells japonesos que estaven envoltats per fossars d’aigua. Concretament tenia tres fossars, un extern, un entremig i un més intern. En aquella època la visió que es dominava des de el castell era magnífica, amb una torre de tres pisos y cinc plantes (bastants castells japonesos tenien en el seu interior més plantes que pisos semblaven tindre des de l’exterior, com a mesura per confondre als assaltants), que va acabar sent demolida en quedar ruïnosa.\nActualment encara es poden apreciar les torres Ushitora i la d’observar la lluna, així com la porta Mizutegomon, com a darrers vestigis de l’antic esplendor d’aquesta construcció, que ara ha estat ocupada per una bona zona de lleure amb vells pins japonesos i una petita àrea amb uns 90 cirerers a la zona Sud.\nA l’interior del recinte també es poden veure diverses construccions, la més gran de les quals es el Hiunkaku, que va ser construït com a segona residencia per Yorinaga Matsudaira, 12º senyor feudal de la família Matsudaira. La construcció, que es va iniciar el segon any de la Era Taisho, va trigar tres anys, i compte amb una gegantina sala anomenada d’estudi, de 142 tatami (mesura japonesa per expressar les dimensions d’una sala, basada en el nombre de tatamis necessaris per cobrir el terra), i unes altres set cambres, cadascuna de les quals rep el nom del que es pot veure des de elles, com per exemple, la sala del pi, la sala de les onades, o la sala de les cícades. Actualment aquest edifici es fa servir per realitzar cerimònies del te, concerts i actes similars.\nRealment, el castell/parc no te res realment excepcional, però tenint en compte el petit nombre d’atraccions realment interessants que te aquesta ciutat (jo només hi vaig anar per que si es una molt bona “base d’operacions” per visitar l’illa de Shikoku), val la pena dedicar-hi una estona en algun moment lliure de que disposis, o com a complement final a les demés visites per la zona, com el Ritsurin koen, del que ja us vaig parlar.\nLloc: Takamatsu (Pref. Kagawa – Shikoku)\nCom arribar-hi: l’entrada principal està a tocar de la parada del ferrocarrils privats Kotohira, i a 5 minuts caminant de l’estació JR de Takamatsu.\n« Minato Mirai 21\nPortal Descobrir Japó »


El Pou de Glaç de Sant Oleguer de Sabadell | fonts naturals, aigua, muntanya i més\nL'entrada va ser publicada el aiguabarreig i etiquetada Pou de Glaç, riu ripoll, Sabadell, Sant Oleguer per Rasola. Guarda l'enllaç permanent.\n2 pensaments sobre “El Pou de Glaç de Sant Oleguer de Sabadell”\nCarles el 07/05/2017 a les 17:14 va dir:\nBaixava sovint al pla dels Cartrons a jugar amb el meu germà i amics del barri cap allà els anys 60 del segle passat. Nosaltres sempre li deiem “el barret del xino”, i només es veia la part de la teulada quedant la resta a sota terra, doncs així feia la seva funció ancestral de pou de glaç. Després de passar el barret direcció cap al nord hi havia un camí que travessava un pont per on passava el torrent. Més endavant i ben bé a sota de les cases del Garcia i en un lloc molt ombrívol hi havia una font que no tenia nom (font de Sant Oleguer potser ??) i tampoc tenia canó per beure. Feia com una bassa d’aigua que recordo que era fresquíssima. Aquesta font fa molts anys que ha desaparegut, suposo que quan van fer les obres de la bassa i la carretera que segueix el traçat de l’antic torrent.\nUna altra pena….\nCarles (antic vei de Sant Oleguer)\nRasola el 07/05/2017 a les 21:44 va dir:\nJo em pregunto que seguis funcionant els Pous de Glaç, des de fa molts anys aguessin plegat igualment,el canvi del nostre clina és evident, ja la neu en el Vallès Ocidental apenes es veu i les gelades son simplement per unes hores…..\nCom has vist he fet nombrosos articles de Sabadell i el riu Ripoll, perquè crec que s’ha fet un esforç important en conservar i arrenjar en diferents aspectes de la zona.\nGràcies pels comentaris i Salutacions


Una jove denuncia l'atac sexual que va patir en un portal de Balàfia\nVa tenir lloc dimecres a les 21.30 hores al carrer Irene Solsona i va ser atesa a l’Arnau || Els Mossos d’Esquadra obren una investigació per identificar-ne l’autor || La víctima va demanar a SEGRE fer pública la denúncia a cara descoberta per trencar tabús.\nEls Mossos d’Esquadra investiguen l’atac sexual que va patir una jove de 19 anys dimecres a la nit en un portal del carrer Irene Solsona de Balàfia, segons ha pogut saber SEGRE. La víctima va ser atacada per un desconegut que la va abordar i li va fer tocaments quan entrava al portal de l’edifici en el qual resideix amb una familiar. Posteriorment, va ser atesa pels serveis d’emergència i traslladada a l’Arnau de Vilanova per ser sotmesa a una revisió. Maria Mas va denunciar públicament ahir a la tarda l’agressió sexual en un vídeo que va penjar a YouTube amb el títol Abús sexual i que en només unes hores havia superat les 1.500 visualitzacions.\nEls fets van tenir lloc al voltant de les 21.30 hores de dimecres al carrer Irene Solsona quan la jove va baixar a tirar les escombraries. “Em vaig creuar amb un home que anava amb gorra i un buff i quan vaig anar a obrir la porta de l’edifici, em va atacar fent-me tocaments per les meues parts. Em vaig posar a tremolar i a xisclar i vaig poder escapar-me’n, se’n va anar corrent”, va explicar ahir la denunciant a aquest diari. Va pujar a casa, on estava sola, i va telefonar com va poder als seus pares, que van trucar a una ambulància. “Tenia molta ansietat i estava totalment vulnerable.” Va ser traslladada a l’hospital Arnau de Vilanova, on la van sotmetre a una revisió.\n“El pitjor és el dany psicològic. Espero poder caminar tranquil·la pel carrer en el futur”\nTambé van anar-hi els Mossos d’Esquadra per presentar la pertinent denúncia, acompanyada del comunicat mèdic del centre. La jove també va facilitar una descripció de l’autor als investigadors. La jove diu al vídeo que “Per què he de sortir de casa pensant que algú em farà mal?”. Per aquesta raó, a l’enregistrament aquesta estudiant universitària assegura que “el mínim que podem fer davant d’una situació així és denunciar-ho, encara que jo no em sento millor per això”. L’afectada també afegeix que “el pitjor no és el dany físic sinó el psicològic. Espero que en el futur les dones puguem caminar tranquil·les pel carrer”.\nTres denúncies cada setmana per delictes sexuals a Lleida\nLes denúncies per delictes sexuals no han deixat d’augmentar i fins al mes d’octubre s’han registrat tres casos a la setmana a les comarques lleidatanes (vegeu SEGRE de dilluns). Segons els Mossos d’Esquadra, entre el gener i l’octubre s’han comptabilitzat un total de 123 denúncies per delictes de caràcter sexual davant les 103 del mateix període de l’any passat. De fet, els casos coneguts en els deu primers mesos de l’any superen el conjunt del 2017. Per tipologia, la majoria dels casos denunciats són per abusos sexuals, en els quals no hi ha violència o intimidació. En total, la policia catalana ha registrat 76 denúncies entre el gener i l’octubre d’aquest any, un 26% més que en els mateixos mesos de l’exercici anterior. D’aquestes, hi ha 37 casos que són agressions sexuals.


6 Novembre 2013 – No cal que en facis gaire cas\nLa política educativa del PP, impulsada pel lamentable ministre Wert acaba d’oferir una nova mostra de què vol aconseguir realment, amb la modificació dels criteris per accedir a beques Erasmus, quan molts estudiants ja estan participant en aquest programa i comptaven amb els diners ministerials.\nRas i curt. Un cop començats els desplaçaments, els estudiants van rebre la notícia que si no havien gaudit d’una beca el curs passat, no rebiean l’assignació del ministeri. Una autèntica estafa guvernamental.\nSi sumem l’increment de les taxes, la reducció i l’enduriment de les condicions per aconseguir una beca, i les dificultats (quan no impossibilitat) de compaginar feina i estudi, està clar que ens trobem davant d’un sistema d’estudis superiors reservat a estudiants amb una clara disponibilitat econòmica.\nCada dia que passa és més evident que l’objectiu final del govern del PP és que l’accés a la universitat torni a ser territori exclusiu de les classes dirigents de la societat, com sempre havia estat.\nAmb aquest panorama, només puc esperar que molts d’aquells pares i mares que valoren una bona formació per als seus fills, i que fan el que calgui perquè puguin arribar allà on ells no van poder, no oblidin com els estan bloquejant l’accés als estudis superior, a l’hora de votar.\nEl ministre Wert ens recorda que no tots els partits, ni totes les ideologies, són iguals, i que aquestes diferències ens poden afectar, i molt, tant en el present com en el futur. I és que la dreta sempre serà la dreta, i els seus objectius no han canviat gens, pel que fa a mantenir les diferències de classe. Uns han d’estudiar i dirigir i uns altres, treballar i creure.


Biblioteca Jaume Vicens i Vives - Roses - Dossier de premsa - “Vull canviar el món en benefici de qui té menys oportunitats”\n“Vull canviar el món en benefici de qui té menys oportunitats”\n13 de juliol de 2014 | El Punt\n“El desconeixement és una de les causes principals dels problemes. Els joves que vindran darrere nostre construiran un món diferent”. “ A la xarxa de Roses fem molta prevenció: imaginem què pot passar demà i hi posem solució perquè això no passi”\nMohamed El Amrani va crear amb només disset anys l'associació Xarxa de Convivència de Roses, destinada a joves amb risc d'exclusió social. Ara ha estat premiat com a emprenedor social amb el Premi Fundació Príncep de Girona 2014. Ens trobem en una terrassa de Figueres i parla del projecte i de les seves idees per canviar el món.\nÉs comunicador i treballa de tècnic de turisme i dedica bona part del temps a qüestions socials. Té temps per a tot?Ens dividim la vida en fraccions. Crec que he aconseguit crear un mosaic de coses que m'agraden que configuren un únic tot. És a dir, la comunicació té molt a veure amb la qüestió social. Perquè m'entengui, sense la comunicació no hagués creat la Xarxa...\nDisponible en linia [136 KB/x-pdf]


Truyol: «Els resultats de les generals no es repetiran el 26 de maig perquè MÉS és un partit fort a les Balears»\n25 juny 2021 15:32\ndBalears/E.P. | 29 abril 2019\nLa número 2 de MÉS per Palma per a les eleccions municipals, Neus Truyol, ha alertat aquest dilluns que els resultats de la coalició Veus Progressistes a les eleccions espanyoles «no es reflectiran» en els comicis locals del 26 de maig ja que, segons ha considerat, la formació ecosobiranista -en referència a MÉS per Mallorca i MÉS per Palma «és un partit molt fort» a les Balears i a Palma.\nAixí s'ha expressat Truyol en declaracions als mitjans en què ha reiterat que la victòria dels partits d'esquerres en els comicis espanyols és «una bona notícia» tot i que ha ressaltat que «ha guanyat el vot útil i el vot de la por».\n«Els resultats de Veus Progressistes no es reflectiran d'aquí a un mes i mostra d'això és el que ha passat al País Valencià amb el nostre partit germà Compromís, que ha obtengut una gran diferència de resultats en les eleccions generals i en les autonòmiques», ha manifestat.\nA més, ha demanat als partits d'esquerres que «mostrin la seva valentia» a nivell estatal i, en aquest sentit, els ha instat a formar un govern d'esquerres «per fer les polítiques d'esquerres que demana la ciutadania».\nGovern d'Esquerras sempre, peró si ens em de regir per la "valentia" de Pedro Sanchez, que fa una passa envant i dues enrrera, estam ben arreglats (ben fotuts).\nEsper que hara que ha fet callar "la Vieja Guardia" que darrerament donavan tant pes sac, posi és bemols damunt sa taula i fassi el que necessite el seu país i el nostre, junts amb Euskadi.\nI com sempre, salut i República Països Catalans.\n¡ Visca la terra, visca la llengua !


“The english corner” i suggeriments per a Carnestoltes a la Bilbioteca | Es Liceu\n“The english corner” i suggeriments per a Carnestoltes a la Bilbioteca\nAl lloc web de la Biblioteca (Menú superior, Serveis, Biblioteca):\nTot just pujant les escales de la Biblioteca podreu trobar El Racó d’Anglès (The English Corner), on hem seleccionat els llibres en aquesta llengua i hem col.locat una taula amb cadires per facilitar als grups de conversa d’anglès un espai propi, poder-hi fer lectura in english o qualsevol altre activitat relacionada. També us podreu emportar a casa en préstec les lectures que més us agradin..\nAl menú lateral del lloc de la Biblioteca també hi trobareu suggeriments molt interessants per al Carnestoltes.\nJa tens la teva disfressa pensada?\nEstàs indecís i necessites idees?\nTens dubtes sobre com enllestir-la?\nVols aprendre trucs de maquillatge?\nTot això i més podràs consultar a la Biblioteca, on tenim una gran selecció de llibres que et serviran de gran ajuda per Carnestoltes.\n← Ja ens estam preparant per la mostra de teatre escolar que organitza cada any l’Ajuntament de Palma\nVisita de la Dra. Picornell, professora de genètica de la UIB (notícia actualitzada) →


Un vídeo denuncia maltractament animal en un criador de gossos de Girona - Regió7 :: El Diari de la Catalunya Central\nUn vídeo denuncia maltractament animal en un criador de gossos de Girona\nEl Pacma ha sol·licitat personar-se com a acusació en la investigació oberta al jutjat d'instrucció\nacn 10.04.2019 | 12:25\nEl partit animalista Pacma ha sol·licitat personar-se com a acusació en una investigació oberta al jutjat d'instrucció 4 de Girona per suposat maltractament animal en un criador de gossos de les comarques gironines. La presidenta del partit, Sílvia Barquero, assegura que a través de la denúncia d'un particular han recollit imatges de vídeo gravades d'animals morts a terra i en "condicions terribles".\nEl propietari de l'empresa assegura que aquests enregistraments són un muntatge orquestrat per un treballador que els va fer xantatge i que ja van denunciar l'extorsió als Mossos d'Esquadra. Fonts de la investigació confirmen que tant els Mossos com els Agents Rurals han fet inspeccions sorpresa a l'establiment i no hi han detectat cap irregularitat ni que els animals estiguessin en males condicions.\nEfectes del sistema electoral espanyol: com seria un Congrés proporcional.\nEl Pacma continua creixent però es manté fora del Congrés.\nDenuncien el sacrifici «il·legal» d'un gos per part d'un veterinari.


Sis entitats opten a 2.500€ per a projectes socials a l’Alt Camp. El jurat del Fons Social portarà una proposta de resolució dels premis que es debatrà en una assemblea oberta dilluns 30 a les 20h a la Biblioteca Popular\nLa primera edició del Fons Social Germinem Alt Camp es resoldrà dilluns 30 de juny en una assemblea oberta a les 20h a la Biblioteca Popular de Valls (Passeig dels Caputxins). En aquesta edició, sis entitats s’han presentat en la modalitat de projectes socials a l’Alt Camp, dotada amb 2500€ a fons perdut.\nEl jurat està format per representants d’entitats socials de l’Alt Camp que no s’han presentat a la convocatòria: Creu Roja, Plataforma d’Afectats per la Hipoteca, Igman – Acció Solidària, més una representant de la cooperativa financera Coop57. El jurat presentarà en l’assemblea de dilluns una proposta de resolució dels premis, que els assistents valoraran. L’objectiu és presentar els projectes, debatre sobre les necessitats i prioritats socials a Valls i conèixer la tasca de les entitats que s’hi dediquen. La unanimitat de les entitats presents podrà modificar la proposta del jurat. L’assemblea és oberta a les entitats socials i a qualsevol ciutadà interessat en aquest àmbit de treball.\nSis entitats socials de l’Alt Camp s’han presentat a la primera edició del Fons Social Germinem: Club Esportiu Ziga-Zaga, Menjador Social La Taulada, Porta Oberta, Fundació Ginac, Associació de pastors i pastores La Gaiata i Càritas Arxiprestal de l’Alt Camp. Els projectes d’aquestes entitats opten a un fons de 2.500€.\nPel què fa a la modalitat d’economia social, en la què el Fons Germinem avala 7.500€ d’un crèdit per a projectes que generin ocupació, hi ha dos entitats interessades en acollir-s’hi amb les què s’està en converses però encara no ho han formalitzat. Les peticions de finançament per a projectes d’economia social no estan subjectes a terminis i s’atendran en el moment que es presentin fins a esgotar el fons, i posteriorment es buscaran fórmules per a finançar-ho igualment a través de la cooperativa financera Coop57.